	Отчет

за дейността на сдружението  за воден туризъм 

ККТ „Тетида”- Нова Загора

	през 2009 год

28.02/03.03.200 Откриване на сезон 2009 г. р.Тунджа Коневец / Даркая 

2. 20/22.03 2009 Републикански воден поход р.Огоста 2008 г. 

3. 28,29,30.04 Републикански воден поход ”Марица - 2009”  
4. 01.05. - 04.05. - Drinska kajakaška regata- Сърбия  

5. Жребчево уикенд  09/10.05.2009 г.  – Учредяване на Сдружение                      

6. Републикански поход р.Янтра 04 /05.05.2009 
7. 30,31 май  Разработване маршрут за воден туризъм „Баня – Бинкос”           
8. Жребчево уикенд  06/07.06.2009 г.                        

9. 13 / 14 юни - Републикански воден поход "Арда - 2009"  
10. 20,21 юни  Разработване маршрут за воден туризъм „Баня – Бинкос”            

11. Поход по Тунджа  "Тенево - Елхово " -   27/28 .06.2009 г 

12.   4,5  юли    Разработване маршрут за воден туризъм „Баня – Бинкос” 

13.   11,12 юли     Разработване маршрут за воден туризъм „Баня – Бинкос”
14.   18,19 юли       Разработване маршрут за воден туризъм „Баня – Бинкос”                
15. Жребчево уикенд 25,26 юли 2009 г. 

16. Жребчево уикенд  08/09 август2009 г.

17. 21,22,23 Август - Участие в Международната регата по р. Дунав - ТИД -2009  
18. 29/30 .08.2009 г. Янтра  (Долна Студена - Кривина ) 

19. 04.09.2009 г. Националния празник по туристически сръчности яз. Копринка -2009  - слалом в тихи води 

20. Жребчево уикенд  05/06.09.2009 г. 

21. Републикански воден поход р.Тунджа 19,20,21,22.09. 2009  с.Коневец – Даркая  ( Закриване на сезона )

 



РЕПУБЛИКАНСКИ  И  МЕЖДУНАРОДНИ УЧАСТИЯ
Както се вижда от проведените мероприятия за 2009 година ,нашето сдружение за воден туризъм  се е постарало да вземе участие  в девет на  брой републикански водни похода под егидата на Българската Федерация по Туризъм, както и в  два международни  .

Първия от тях  е 160 км за 5 дни  по река Дрина ,разделяща Сърбия от Босна и по река Сава с участието на екипажи от Сърбия,Словакия,Унгария,Германия,Австрия и България .
Втората е „ТИД” международната традиционна  регата от извора на р.Дунав до вливането му в Черно море и се провежда от 54 години насам с участници от  всички крайдунавски държави и гости от Австралия ,САЩ ,Швейцария и др.

ПРИНОС  ЗА  РАЗВИТИЕ  ВОДНИЯ  ТУРИЗЪМ  В  НОВОЗАГОРСКИЯ                   КРАЙ

Всеки месец от май до септември включително се провежда и по един „Жребчево уикенд” – това са два последователни почивни дни ,които използваме за да популяризираме водния туризъм сред новозагорци и водни маршрути до атрактивни местности в язовир „Жребчево „ ,като даваме възможност на хора ,които не са членове на сдружението, безплатно да преминат обучение по каране на туристически каяк и да се запознаят с този вид воден туризъм ,а на тези които вече са опитвали – да ползват каяците на клуба ни и отново да почувстват тръпката от гребането .

За петте „Жребчево уикенда”през 2009 година  са ни  били на гости над 120 новозагорци  ,като около 70 от тях са се престрашили да опитат удоволствието от разходката с каяк по водите на язовира .Част от тях  са записали впечатленията си в книгата за гости ,която се  води  в клуба . 
Запознахме  представители от клубовете по воден туризъм в Стара Загора , Елхово, Плевен и София  и гребахме заедно по  един  от най –завладяващите  маршрути  по Жребчево  - от язовирната стена до потъналата църква на залятото от язовира село Запълня . Това е  целодневен преход от 22 км даващ възможност да се разгледа почти целия язовир .

С особена  гордост искам да спомена създадения от нас  през 2009 година  воден туристически  маршрут по река Тунджа в участъка на реката минаващ през Новозагорска и Твърдишка общини .Маршрута е с дължина 16,5 километра  и началото му е на 2 км след язовирната стена на яз „Жребчево”,минава през село Баня, както и южно от с.Червенаково и с. Близнец ,после на метри от лобното място на Стоил войвода ,за да завърши на бента на реката построен до село Бинкос. За да стане възможно карането на каяк  ние извършихме цялостно проучване и маркиране  на бързеите и опасните места  по маршрута ,както  и разчистихме коритото на реката от препречващи го дънери и паднали дървета,това ни коства доста време и усилия ,но равносметката е ,че Нова Загора може вече да се похвали с два вида  водни маршрути за туризъм, първия  в спокойна и втория  в течаща вода ,отстоящи само на 15 км от града. Няма друг български град който да предложи  към момента в непосредствена близост  и двата вида атракции –  каране на туристически лодки в язовира съобразено с възможностите на начинаещите и само на 2 километра – начало на туристически маршрут по река ,за малко по- напредналите  ,където впечатленията от красивите места през които тече реката се комбинират с известна доза адреналин и правят преживяването незабравимо.

И докато цяло лято реките навсякъде са маловодни и неподходящи за каяк туризъм, в нашия участък на реката вода има достатъчно заради изпущането от язовира  на вода за напояване  и захранване на напоителния  канал  М 1  „ Бинкос – Горно Александрово „ .
  За популяризирането на водния туризъм и  прекрасните възможности които нашия край предлага за практикуването му спомага страницата ,която сме създали  в интернет и в която има много по- детайлно описана и илюстрирана  с галерия от снимки  дейността на сдружението и мероприятията провеждани от  него.

Адресът на сайта ни :  http://sitekreator.bg/yo_ko/
 За изминалата година членовете на сдружението ни са се увеличили с почти   50 % - от 21 учредители вече наброяваме 31 члена на възраст от 7 до 57 години , като за съжаление по- нататъшното ни развитие и  увеличаване на членската маса е ограничено от недостатъчния брой каяци с които разполагаме  в момента и това е основния проблем на който сдружението търси разрешение. 
Надявам се дейността на нашето сдружение да допринесе за развитието на туризма в Новозагорския край и в частност района на село Баня и язовир Жребчево ,като ги направи любимо място за отдих и атракция за водните туристи от  България и чужбина .

                                                             Представляващ  УС на ККТ « ТЕТИДА »
                                                                                                           ...............................

                                                                                                               Й. Кожухаров

25.03.2010 г.

Нова Загора
